**ΑΝΑΚΟΙΝΩΣΗ**

**ΣΧΕΤΙΚΑ ΜΕ ΤΗΝ ΑΝΑΓΝΩΡΙΣΗ ΜΑΘΗΜΑΤΩΝ ΧΕΙΜΕΡΙΝΟΥ ΕΞΑΜΗΝΟΥ ΑΠΟ ΜΕΤΕΓΓΡΑΦΗ ΚΑΙ ΚΑΤΑΤΑΚΤΗΡΙΕΣ**

Σας υπενθυμίζουμε ότι σύμφωνα με τις αποφάσεις της Συνέλευσης του Τμήματος φοιτητές που μετεγγράφονται ή κατατάσσονται στο Τμήμα Επιστημών της Εκπαίδευσης και Κοινωνικής Εργασίας από άλλα Α.Ε.Ι. μπορούν να αναγνωρίσουν έως 12 μαθήματα. Η διαδικασία είναι η ακόλουθη. Ο/Η φοιτητής/φοιτήτρια, υποβάλλει **αίτηση** με τα μαθήματα που επιθυμεί να αναγνωρίσει στους αντίστοιχους διδάσκοντες με **αντίγραφο αναλυτικής βαθμολογίας** και **θεωρημένο αντίγραφο του οδηγού σπουδών του Τμήματος Προέλευσης (ή περίγραμμα του μαθήματος**) . Ο διδάσκων διαπιστώνει την αντιστοιχία ή μη της ύλης του υπό αναγνώριση μαθήματος με την ύλη μαθήματος που διδάσκει και δίνει την **αντίστοιχη βεβαίωση** στον/στην φοιτητή/φοιτήτρια ο/η οποίος/οποία σε περίπτωση θετικής εισήγησης του διδάσκοντος τα καταθέτει στη Γραμματεία μαζί με την αίτηση και τα συνημμένα δικαιολογητικά. Η έγκριση της αναγνώρισης των μαθημάτων πραγματοποιείται από τη Συνέλευση του Τμήματος.

Οι αιτήσεις για την αναγνώριση μαθημάτων στέλνονται στο email **secptde@upatras.gr** **από 21/10/2024 έως 14/11/2024.**